CELEX: 32013D0222
Language: fi
Date: 2013-05-16 00:00:00
Title: 2013/222/EU: Komission täytäntöönpanopäätös, annettu 16 päivänä toukokuuta 2013 , unionin rahoitustuen vahvistamisesta lintuinfluenssan torjuntaa koskevista hätätoimenpiteistä Espanjassa vuonna 2009 aiheutuneiden kustannusten kattamiseksi (tiedoksiannettu numerolla C(2013) 2779)

18.5.2013   
            
            
               FI
            
            
               Euroopan unionin virallinen lehti
            
            
               L 134/19
            
         KOMISSION TÄYTÄNTÖÖNPANOPÄÄTÖS,
   annettu 16 päivänä toukokuuta 2013,
   unionin rahoitustuen vahvistamisesta lintuinfluenssan torjuntaa koskevista hätätoimenpiteistä Espanjassa vuonna 2009 aiheutuneiden kustannusten kattamiseksi
   (tiedoksiannettu numerolla C(2013) 2779)
   (Ainoastaan espanjankielinen teksti on todistusvoimainen)
   (2013/222/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 4 artiklan,
   sekä katsoo seuraavaa:
   
               (1)
            
            
               Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (2), jäljempänä ’soveltamissäännöt’, 94 artiklan mukaan on niin, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Auttaakseen lintuinfluenssan mahdollisimman nopeaa hävittämistä unionin olisi osallistuttava jäsenvaltioille aiheutuneiden tukikelpoisten kulujen rahoitukseen. Kyseisen päätöksen 4 artiklan 3 kohdan ensimmäisessä ja toisessa luetelmakohdassa säädetään säännöistä, jotka koskevat jäsenvaltioille aiheutuviin kustannuksiin sovellettavaa prosenttiosuutta.
            
         
               (3)
            
            
               Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetun komission asetuksen (EY) N:o 349/2005 (3) 3 artiklassa säädetään säännöistä, jotka koskevat unionin rahoituksen osalta tukikelpoisia kustannuksia.
            
         
               (4)
            
            
               Unionin osallistumisesta Tšekissä, Saksassa, Espanjassa, Ranskassa ja Italiassa vuonna 2009 toteutettujen lintuinfluenssan torjuntaa koskevien hätätoimenpiteiden rahoitukseen 5 päivänä maaliskuuta 2010 annetulla komission päätöksellä 2010/148/EU (4) myönnettiin unionin rahoitustukea muun muassa Espanjassa vuonna 2009 toteutetuille lintuinfluenssan torjuntaa koskeville hätätoimenpiteille. Espanja esitti asetuksen (EY) N:o 349/2005 7 artiklan 1 ja 2 kohdan mukaisen virallisen korvaushakemuksen 26 päivänä maaliskuuta 2010 ja 3 päivänä toukokuuta 2010.
            
         
               (5)
            
            
               Unionin rahoitusosuuden maksaminen edellyttää, että suunnitellut toimet on tosiasiallisesti toteutettu ja että viranomaiset ovat toimittaneet kaikki tarvittavat tiedot asetettujen määräaikojen kuluessa. Komission täytäntöönpanopäätöksessä 2011/798/EU (5) säädettiin, että 500 000,00 euron suuruinen ensimmäinen erä maksetaan osana unionin rahoitusosuutta.
            
         
               (6)
            
            
               Espanja on päätöksen 2009/470/EY 3 artiklan 4 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
            
         
               (7)
            
            
               Komission yksiköt tekivät asetuksen (EY) N:o 349/2005 10 artiklan mukaisen tilintarkastuksen. Komission huomautukset, tukikelpoisten kustannusten laskentamenetelmät ja loppupäätelmät ilmoitettiin Espanjalle 12 päivänä syyskuuta 2012. Espanja ilmaisi 9 päivänä lokakuuta 2012 päivätyssä sähköpostissa olevansa asiasta samaa mieltä.
            
         
               (8)
            
            
               Nyt voidaan näin ollen vahvistaa Espanjalle vuonna 2009 lintuinfluenssan hävittämisestä aiheutuneita tukikelpoisia kustannuksia varten myönnettävän unionin rahoitustuen kokonaismäärä.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unionin rahoitusosuuden kokonaismääräksi Espanjalle vuonna 2009 aiheutuneista lintuinfluenssan hävittämiseen liittyvistä kuluista vahvistetaan 877 910,62 euroa.
   2 artikla
   Rahoitustuen loppueräksi vahvistetaan 377 910,62 euroa.
   3 artikla
   Tämä varainhoitoasetuksen 84 artiklassa tarkoitettu rahoituspäätös on osoitettu Espanjan kuningaskunnalle.
   
      Tehty Brysselissä 16 päivänä toukokuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EUVL L 362, 31.12.2012, s. 1.
   
      (3)  EUVL L 55, 1.3.2005, s. 12.
   
      (4)  EUVL L 60, 10.3.2010, s. 22.
   
      (5)  EUVL L 320, 3.12.2011, s. 45.